**Svatko kroči svojom stazom**

Istina, svatko bira svoj životni put. Bio on dobar ili loš. Ali sami ga biramo. Iako nam se u nekim situacijama čini da nemamo pravo na to, svatko od nas kroči svojom stazom i sam ju izgrađuje iz dana u dan. Korak po korak uz puno prepreka. Ponekad nam se te prepreke čine nepobjedive. Pojavljuju se na početku ili korak do uspjeha. Ali hoćemo li posustati? Dignuti se i nastaviti dalje? Svi u životu imamo bližnje. Tko su naši bližnji? To su osobe koje su uvijek tu, i u najtežim trenutcima. Osobe koje nas prate, koje nam daju savjete, pružaju utjehu, donose mir. Osobe s kojima je prisutan taj neki osjećaj sigurnosti i zadovoljstva. Prije svega najveći mir i utjehu može nam pružiti vjera. Prisutnost Isusa Krista koji nam ulijeva u srce mudrost koja nas prati. Onaj koji gradi s Gospodinom, i na istini, a ne na bajkama, taj neće posustati jer ima oslonac koji je uvijek tu. Oslonac nam pruža radost i snagu jer ona čežnja u nama polako ide prema svom utočištu. Svatko od nas, ako smo iskreni, osjeća to „nešto“ između onoga gdje smo i što smo i onoga gdje možemo biti i što želimo postati. Često razmišljamo o tome tko smo mi, tko nismo i što mi želimo biti. Žudimo za većim stvarima. Ako nešto ne znamo pratit ćemo one bolje i od njih učiti. Također svi učimo na našim greškama. Kroz život ćemo ih napraviti mnogo, ali važno je znati prihvatiti da smo pogriješili. Svaka pogreška ili neuspjeh trebaju nam dati još veću motivaciju za dalje. Svi imamo osjećaj da su naši talenti i darovi premali za naš „zadatak“. Ne smijemo se prepustiti zlu i onome što nam ono pruža. Ne smijemo imati krivu sliku o sebi, o onome što možemo. Ljudi smo, mi možemo sve. Sve što zamislimo možemo ostvariti. Najlakše je posustati i nakon toga slijedi gubitak samopouzdanja i onda odustanemo. Trebamo znati nadjačati sebe i svoj razum. Trebamo prepustiti cijelog sebe na toj stazi i voditi se onime što nas čini sretnim .Uvijek moramo imati vjere u sebe. Graditi našu stazu uz trud i rad, jer će se taj trud na kraju isplatiti.

Tea Ćavar , IX.A